laion/Wikipedia-Exotic huggingface dataset:
דן לוי

דניאל ג'וסף "דן" לוי (באנגלית: Daniel Joseph "Dan" Levy; נולד ב-9 באוגוסט 1983) הוא שחקן קולנוע וטלוויזיה, סופר, במאי ומפיק קנדי ממוצא יהודי. התפרסם בעיקר הודות להצלחת סדרת הסיטקום הקנדית "שיט'ס קריק", אותה הוא יצר ובה גם כיכב לצד אביו יוג'ין לוי ואחותו, שרה לוי (אנ'). לוי הפך לאדם הראשון שזכה באותה השנה בפרס אמי לבידור בפריים טיים בכל אחד מארבעת התחומים הגדולים. לוי נולד בטורונטו, אונטריו, קנדה. בנם של המפיקה דברה דיוויין והשחקן הקנדי-יהודי יוג'ין לוי. אביו של לוי הוא יהודי ממוצא אשכנזי וספרדי, ואמו היא נוצרייה-פרוטסטנטית, והוא חגג בר מצווה. משפחתו חוגגת גם את חג המולד וגם את חנוכה. אחותו הצעירה היא השחקנית שרה לוי (אנ'), המגלמת את המלצרית טווילה סנדס בקומדיית המצבים "שיט'ס קריק", בה מככבים גם דן ואביהם יוג'ין. למד בתיכון קולגייט בצפון טורונטו, ובהמשך המשיך ללימודי קולנוע באוניברסיטת יורק ובאוניברסיטת ריירסון. החל את דרכו כמנחה טלוויזיה ב-MTV קנדה. כמו כן זכה בארבעה פרס המסך הקנדי מתוך שמונה-עשרה מועמדויות. בספטמבר 2024, הנחה ביחד עם אביו, יוג'ין לוי, את טקס פרס אמי לבידור בפריים טיים ה-76. מחלק את זמנו בין טורונטו ללוס אנג'לס, אם כי אמר שלונדון היא "העיר החביבה עליו", לאחר שגר בה בשנת 2005. הוא גר עם הכלב שלו, רדמונד. נמנע בעבר מלתייג את נטייתו המינית בפומבי, אם כי בראיון למגזין "Flare" בשנת 2015 הוא כונה "חבר בקהילה הגאה". בראיון שנערך עם אנדי כהן ב-2020, אישר לוי שהוא הומו והיה מחוץ לארון מאז שהיה בן 18. מדיה וקבצים בנושא דן לוי בוויקישיתוף דן לוי, ברשת החברתית פייסבוק דן לוי, ברשת החברתית אקס (טוויטר) דן לוי, ברשת החברתית אינסטגרם דן לוי, ברשת החברתית טיקטוק דן לוי, סרטונים בערוץ היוטיוב דן לוי, במסד הנתונים הקולנועיים IMDb (באנגלית) דן לוי, במסד הנתונים הקולנועיים KinoPoisk (ברוסית) Episode 88 - Dan Levy (באנגלית), נבדק ב-17 במאי 2019 {{citation}}: (עזרה) Verner, Amy (1 בדצמבר 2007). "The Dan of the hour". The Globe and Mail. אורכב מ-המקור ב-8 ביוני 2020. נבדק ב-24 במאי 2019. ...his high-school days at North Toronto Collegiate Institute.... First at York University and then at Ryerson, he took film production, which did not pan out. {{cite news}}: (עזרה) 73 Questions With Dan Levy (באנגלית אמריקאית). נבדק ב-29 ביולי 2020. {{cite AV media}}: (עזרה)
גבעות קוקרי

גבעות קוקרי (באנגלית: Kukri Hills) הוא רכס גבעות באזור העמקים היבשים מקמרדו, בארץ ויקטוריה, שבאנטארקטיקה. אורכו של הרכס 46 קילומטרים; וכיוונו: מזרח - מערב. הרכס מפריד בין קרחון פרר שמדרום לו לבין קרחון טיילור ועמק טיילור שמצפון לו. מזרחית לרכס נמצא הר קואטס. שיא גובהן של הגבעות 2,000 מטרים מעל פני הים. רכס הגבעות התגלה על ידי המשלחת האנטארקטית הבריטית (משלחת דיסקברי), אשר חקרה את אנטארקטיקה בין השנים 1901–1904, בפיקודו של רוברט פלקון סקוט. הרכס נקרא בשם זה, מאחר שצורתו מזכירה את צורת הקוקורי - הסכין המשמשת את הגורקה. Manzoni, M., Nanni, T., Paleomagnetism of ordovician lamprophyres from Taylor Valley, Victoria Land, Antarctica, PAGEOPH 115, 961–977 (1977). https://doi.org/10.1007/BF00881219 גבעות קוקרי באתר הסקר הגאולוגי של ארצות הברית גבעות קוקרי באתר הגאזט האנטארקטי של ממשלת ניו זילנד גבעות קוקרי באתר הגאזט האנטארקטי של ממשלת אוסטרליה גבעות קוקרי באתר הגאזט האנטארקטי המשווה SCAR של ממשלת אוסטרליה גבעות קוקרי באתר הספרייה הלאומית של ניו זילנד גבעות קוקרי באתר mountainplanet מפת אזור גבעות קוקרי מחשבון מרחקים - המרחק מגבעות קוקרי לאתרים סמוכים מזג אוויר נוכחי מעודכן בגבעות קוקרי תחזית מזג אוויר עדכנית ארוכת טווח עבור גבעות קוקרי סטטיסטיקות מזג אוויר ונתוני מזג אוויר היסטוריים עבור גבעות קוקרי מידע גאוגרפי והיסטורי מידע גאוגרפי מקור נוסף לגובה רכס הגבעות
קנטו השימוטו

קנטו השימוטו (ביפנית: 橋本 拳人; נולד ב-16 באוגוסט 1993) הוא כדורגלן יפני, המשחק כקשר במועדון וסקה בהשאלה מרוסטוב. הוא נחשב לאחד השחקנים המבטיחים ביותר במחלקת הנוער של מועדון הכדורגל טוקיו וצורף להרכב הקבוצה הבוגרת מעונת 2011 . הוא לא מצא כל כך את מקומו בסגל, ולכן השימוטו הושאל לרואסו קומאמוטו לעונת 2013 ו-2014. ב-9 ביולי 2020, מועדון הפרמייר ליג הרוסי, רוסטוב, הודיע כי הגיע להסכמה עם טוקיו על העברתו של האשימוטו והוא יחתום על חוזה לארבע שנים עם רוסטוב לאחר שיגיע לרוסיה ויעבור בדיקה רפואית. ב-23 באוגוסט 2020 הוא כבש את שערו הראשון עבור רוסטוב כדי להבטיח ניצחון חוץ 0–1 על אופה. במשחקם הבא שלושה ימים לאחר מכן הוא כבש שוב את השער היחיד במשחק נגד אוראל יקטרינבורג במשחק שהסתיים בניצחון 0–1. את הצמד הראשון בקריירה הבקיע במשחק נגד ארסנל טולה בניצחון 2–3 במחזור התשיעי, ב-27 בספטמבר 2020. הוא היה היפני השני בתולדות הליגה הרוסית, שהבקיע צמד. קדם לו קייסוקה הונדה, שעשה זאת במדי צסק"א מוסקבה, ב-2011 נגד קריליה סובייטוב סמרה ושוב ב-2012 נגד אלניה ולדיקווקז. הוא התבסס כאחד השחקנים ההתקפיים המבטיחים בהרכב רוסטוב ונצמד לצמרת טבלת מלכי השערים של הקבוצה בעונת 2020/2021. ב-18 ביולי 2022 הושאל לוסקה. הוא ערך את הופעת הבכורה שלו בנבחרת יפן ב-26 במרץ 2019 במשחק ידידות נגד בוליביה. מדיה וקבצים בנושא קנטו השימוטו בוויקישיתוף קנטו השימוטו, ברשת החברתית אקס (טוויטר) קנטו השימוטו, ברשת החברתית אינסטגרם קנטו השימוטו, באתר Transfermarkt קנטו השימוטו, באתר Soccerway קנטו השימוטו, באתר BDFutbol קנטו השימוטו, באתר WorldFootball.net קנטו השימוטו, באתר National Football Teams קנטו השימוטו, באתר FootballDatabase.eu קנטו השימוטו, באתר ESPN פרופיל במועדון הכדורגל טוקיו http://www.fctokyo.co.jp/?p=146638 http://roasso-k.com/news/news_view.htm?id=294 "В Ростов прибудет Кенто Хашимото" [Kento Hashimoto will arrive to Rostov] (ברוסית). FC Rostov. 9 ביולי 2020. {{cite web}}: (עזרה) "Hashimoto heads late Rostov winner against 10-man Ufa". Russian Premier League. 23 באוגוסט 2020. {{cite web}}: (עזרה) "Hashimoto bags winner for Rostov". Russian Premier League. 26 באוגוסט 2020. {{cite web}}: (עזרה) "Japan v Bolivia game report". ESPN. 26 במרץ 2019. {{cite web}}: (עזרה)
Naughty (שיר של רד ולווט – איירין & סולגי)

Naughty (בעברית: שובב/ה) הוא שיר שהוקלט על ידי להקת הבת הדרום קוריאנית רד ולווט – איירין & סולגי. השיר יצא לאור כסינגל השני מתוך מיני-אלבום הבכורה של הלהקה, Monster, ב-20 ביולי 2020. הרמיקס הרשמי של השיר פורסם ביחד עם וידאו קליפ ב-30 ביולי בשיתוף פעולה עם הדי ג'יי דמייקאט. השיר כולל מקצב קופצני וקצבי והוק קליט. מילות השיר משוות את המתח שמורגש במערכת יחסים מרגשת למשחק מחבואים. איירין וסולגי פרסמו רמיקס בשיתוף פעולה עם הדי ג'יי דמייקאט. לאחר יציאתו הראשונית, "Naughty" זכה לביקורות חיוביות מטעם מבקרי המוזיקה ואתרי מוזיקה שונים כדוגמת IZM ופיפל. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות. השיר הגיע בשיאו למקום השישי במצעד שירי העולם הדיגיטליים של ארצות הברית והפך לשיר שהגיע למקום הגבוה ביותר במצעד מהמיני-אלבום. מילות השיר "Naughty" באתר Genius סרטון השיר "Naughty" באתר יוטיוב Chua, Christy (20 ביולי 2020). "Red Velvet's sub-unit IRENE & SEULGI unveil their 'Naughty' side in new music video – watch". bandwagon. נבדק ב-27 באוגוסט 2020. {{cite web}}: (עזרה) "Red Velvet's Irene & Seulgi team up with DJ Demicat in 'Naughty' Nu-disco remix MV". allkpop. 1 באוגוסט 2020. נבדק ב-27 באוגוסט 2020. {{cite web}}: (עזרה) Martin, Annie (31 ביולי 2020). "Red Velvet's Irene, Seulgi share 'Naughty (Demicat Remix)' video". UPI.com. נבדק ב-27 באוגוסט 2020. {{cite web}}: (עזרה) "Watch: Red Velvet – Irene & Seulgi Unveils Hypnotic Performance MV For "Naughty"". soompi.com. 16 ביולי 2020. נבדק ב-27 באוגוסט 2020. {{cite web}}: (עזרה) Neo Music Communication IZM, izm.co.kr Our best K-pop songs of 2020, cnn (באנגלית) Naughty, נבדק ב-2021-09-08 McIntyre, Hugh (30 ביולי 2020). "Blackpink, BTS, Red Velvet And Stray Kids: Notable Moves On This Week's World Songs Chart". Forbes. נבדק ב-27 באוגוסט 2020. {{cite web}}: (עזרה)
Dead Oceans

Dead Oceans (דד אושנס; בתרגום חופשי, אוקיינוסים מתים) היא חברת תקליטים עצמאית אמריקאית שמקורה מבלומינגטון, אינדיאנה והיא בעלת משרדים בניו יורק, לוס אנג'לס, שיקגו, אוסטין, לונדון, פריז, אמסטרדם וברלין. דדס אושנס היא חברה בקבוצת הסיקרטלי (secretly) של חברות תקליטים עצמאיות, שכוללת גם את Secretly Canadian ואת Jaqjaguwar. קבוצת סיקרטלי כוללת את שלוש חברות התקליטים בנוסף למו"ל מוזיקה, שנודע כסיקרטלי מוציא לאור, ומייצג אמנים, סופרים, יוצרי סרטים, מפיקים וקומיקאים. -מיצקי - פיבי ברידג'רס - ג'אפאניז ברייקפסט - אארון פרייזר - ברייט אייז - פן לילי - קראונגבין & לאון ברידג'ס - בטר אובליביון קומיוניטי סנטר - בליצ'ד - דיסטרויר - ביל פיי - דוראנד ג'ונס & דה אינדיקיישנס - קרואנגבין - אלכס להיי - קווין מורבין - פוספורוסנט - שיים - סלואודייב - מרלון וויליאמס
טימותי גראנדרוס

טימותי גרנאדרוס ג'וניור (באנגלית: Timothy Granaderos Jr; נולד ב-9 בספטמבר 1986) הוא שחקן ודוגמן אמריקאי. הוא ידוע בתפקידו בתור מונטגומרי דה לה קרוז בסדרת הדרמה "13 סיבות" של נטפליקס. גרנאדרוס נולד ביפסילנטי במישיגן וגדל בפורטאז', מישיגן. מאוחר יותר הוא עבר ללוס אנג'לס כדי לעסוק בדוגמנות ומשחק. גרנאדרוס הוא חצי פיליפיני. גרנאדרוס סיים את לימודיו בבית הספר התיכון ולאחר מכן למד לתואר ראשון בשיווק ופרסום באוניברסיטת מישיגן סטייט, שם שיחק גם בנבחרת הכדורגל של מדינת מישיגן. לפני שהחל את קריירת המשחק שלו, עבד כעוזר הפקה בסרט הקצר "מחויב". בשנים 2016–2018 הוא שיחק את אש פרנקלין בשלוש העונות של סדרת האינטרנט, "T@gged" גרנאדרוס נבחן לסדרת הטלוויזיה "13 סיבות" בנטפליקס, במקור לתפקידם של ג'סטין פולי, טוני פדילה וג'ף אטקינס לפני שלוהק לתפקיד של מונטגומרי דה לה קרוז. בשנת 2019 דגמן עבוד חברת הביגוד Hnly. גראנדרוס מיוצג על ידי סוכנות הדוגמנים One Management. מדיה וקבצים בנושא טימותי גראנדרוס בוויקישיתוף טימותי גראנדרוס, במסד הנתונים הקולנועיים IMDb (באנגלית) Rodriguez, Victoria (30 במאי 2018). ""13 Reasons Why" Star Timothy Granaderos Confirms Cameo in "Love You Like A Love Song" Music Video". Seventeen. {{cite web}}: (עזרה) "Tim Granaderos - Men's Soccer". Michigan State University Athletics (באנגלית). נבדק ב-2019-09-02. "Q&A: Timothy Granaderos". Furthermore from Equinox. נבדק ב-2019-09-02. https://www.seventeen.com/celebrity/a20776549/monty-13-reasons-why-season-2-timothy-granaderos/ https://www.onemanagement.com/Talent/Timothy-Granaderos?preview=true "Portfolio". www.starsmanagement.com.
Cotton Eye Joe

Cotton Eye Joe הוא סינגל שבוצע על ידי להקת היורודאנס השוודית Rednex ויצא לאור בשנת 1994. השיר יצא לאור בשנת 1994 כסינגל מתוך אלבום הבכורה Sex & Violins של הלהקה. הוא מבוסס על השיר Cotton-Eyed Joe מן המאה ה-19. השיר זכה להצלחה באירופה:במצעד הסינגלים הבריטי דורג השיר במקום הראשון למשך שלושה שבועות. הוא שהה במקום הראשון גם במצעדים בגרמניה, שוודיה, שווייץ, נורווגיה ואוסטריה. בנוסף דורג השיר בראש מצעד אירופה הוט 100 ובהולנד, בלגיה, דנמרק, פינלנד וסקוטלנד. במצעד בילבורד הוט 100 דורג השיר במקום ה-25 בלבד. הוידאו קליפ לשיר בוים על ידי סטפן ברג השוודי. הוא זכה בפרס הווידאו דאנס השוודי. מידע על היצירה "Cotton Eye Joe" באתר מיוזיק בריינז מידע על הסינגל "Cotton Eye Joe" באתר מיוזיק בריינז סרטון השיר "Cotton Eye Joe" באתר יוטיוב Cotton Eye Joe, באתר Official Charts e-type honored, במגזין בילבורד, 22 באפריל 1995 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
המקדש הכנעני בנהריה

המקדש הכנעני בנהריה הוא שריד של מקדש כנעני מתקופת החיקסוס הנמצא ברחוב המעפילים 30, נהריה, ישראל. שרידי המקדש הם יסודותיו של המקדש המקורי, שכלל חדר ראשי ושני חדרים קטנים יותר שהתפצלו מהחדר הראשי לכיוונים מזרח ומערב. מדרום לשרידים אלו נמצאים שרידים של במת פולחן. המקדש אותר ונחשף על ידי ע. בן דור בשנת 1947. החפירות חודשו בשנים 1954–1955 בידי פרופסור משה דותן. בחפירות התגלו פסלוני אלילים מכסף ומארד, יוני חרס, כלי קיבול בעל שבע קעריות מחוברות, אמולטים, חרפושיות ותבנית של פסל האלילה אשרה. ממצאים אלו הועברו לשני מקומות עיקריים: מוזיאון רוקפלר ואגף העתיקות. מהחפירות עלה כי המקדש הכנעני פעל מראשית המאה ה-18 לפנה"ס עד אמצע המאה ה-16 לפנה"ס. כמו כן, עלה גם כי בתקופה הביזנטית התקיים במקום יישוב (ללא קשר למקדש הכנעני). על פי דוחות שפורסמו לאחר גילוי הממצאים, המבנה מדגים את אופן הפולחן בתקופה הכנענית: המתפללים היו עולים למקדש מכיוון דרום (דרך במת הפולחן, בין שני עמודי הכניסה) ועוברים על יד המזבח (כשהמזבח נמצא בכיוון מערב של המתפלל) כך שהמתפלל יוכל להגיש לאלילה מתנות. בדרך כלל, המתנה שהוענקה לאלילה במזבח הייתה שמן או אחד מבין שבעת המינים. לאחר הגשת המתנה המתפללים היו מתאספים לסעודה קדושה בין הבמה לבין המקדש. שאול מ. שאשא (עורך), לטייל בנהריה - מדריך למבקר בעיר (עמ' 53), ביחד, 2012 ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
הישאם בסטאוויסי

הישאם מוחמד עות'מאן בסטאוויסי (בערבית: هشام محمد عثمان بسطاويسي, בתעתיק מדויק: השאם מחמד עת'מאן בסטאויסי; 23 במאי 1951 – 17 באפריל 2021) היה שופט מצרי וסגן נשיא בית הדין המצרי להיפוך. הוא היה ממנהיגי האופוזיציה המצרית לפני המהפכה המצרית בשנת 2011 ובמהלכה הוא התמודד על תפקיד הנשיא במהלך בחירות 2012 כמועמד ממפלגת טאגאמו (אנ'). נפטר ב-17 באפריל 2021 בגיל 69. "المتقدمون للترشح لرئاسة جمهورية مصر العربية 2012". Election comity. אורכב מ-המקור ב-2012-05-05. "Judge aims to restore Egypt's dignity". Al-Masry Al-Youm. 25 במרץ 2011. נבדק ב-27 ביוני 2011. {{cite news}}: (עזרה) مصطفى رحومة, عاجل.. وفاة المستشار هشام البسطويسي المرشح الرئاسي السابق, الوطن, ‏2021-04-17 (בערבית) ערך זה הוא קצרמר בנושא אישים ובנושא מצרים. אתם מוזמנים לתרום לוויקיפדיה ולהרחיב אותו.
בית רייך

בית רייך הוא ביתו של שמעון רייך, אחד ממייסדי העיר נהריה. לבית רייך הייתה היסטוריה עשירה שבמהלכה שימש דיירים רבים וביניהם אנשים רמי מעלה וכן מעפילים בלתי חוקיים. בין הדיירים רבי המעלה ששהו בבית היו חיים ויצמן, נחום סוקולוב, ארתור ווקופ וכן מספר נציבי עליון בריטים. הבית בנוי בסגנון בינלאומי מאופק. בניית בית רייך החלה בשנת 1936 והסתיימה בשנת 1937. בפברואר 1938 התרחש בנהריה שיטפון כבד שגרם נזק רב: בתיהם ושדותיהם של תושבים רבים הוצפו וזעמם הופנה כלפי שמעון רייך, כיוון שהיה מנהל האחזקה הטכנית של "חברת נהריה" ולכן נחשב לאחראי לכשלים השונים בעיר וביניהם השיטפון. אחד התושבים הזועמים כתב על קיר ביתו של רייך, שהיה אז הבית הגדול ביותר במושבה, את הביטוי "Reich macht arm", שפירושו בגרמנית "עשיר הופך לעני". עד שנת 1939 הושלמה מלאכת הבנייה של עמדת תצפית עם זרקורים על גג הבית. הבית שימש באופן זמני את הקצין הסקוטי אורד צ'ארלס וינגייט בשנים 1937–1939. במהלך שהותו בבית רייך יזם את הקמתן של פלגות הלילה המיוחדות. על פי עדותו של עזרא רייך, בנו של שמעון רייך, הבית שימש פעמים רבות מקום מסתור בעבור מעפילים בלתי חוקיים. באחת הפעמים, כך הוא מספר, הגיע לביתם סיסי רבינוביץ', מפקד הפלי"ם: ”באחד הלילות מישהו דפק על דלת הבית. העומד בפתח, רטוב מכף רגל ועד ראש, היה סיסי רבינוביץ', מפקד הפלי"ם, שביקש סיוע באכסון קבוצת מעפילים, עד שידאגו למסמכים עבורם, כדי שיוכלו לנוע ללא הפרעה בארץ.” בין הדיירים רבי המעלה ששהו בבית היו גם חיים ויצמן, נחום סוקולוב וארתור ווקופ. כמו כן, בזמן מלחמת העולם השנייה שהה בבית רייך סר אלן גורדון קנינגהם, קצין בריטי אשר זכה לניצחונות על האיטלקים במסגרת המערכה במזרח אפריקה במלחמת העולם השנייה, והיה הנציב העליון האחרון בארץ ישראל. לאחר המלחמה הפך בית רייך למועדון לילה בשם "ארמון". במועדון הופיע פרדי דורה לראשונה בנהריה. לאחר מכן, הוסב בית רייך לתחנת משטרה עד שעיריית נהרייה החליטה להקים בו ספרייה ציבורית בהנהלתו של אפרים יואל, אשר פעלה במקום עד שנת 2005. שאול מ. שאשא (עורך), לטייל בנהריה - מדריך למבקר בעיר (עמ' 45), ביחד, 2012
דומינגו רוברטו מנדראפינה

דומינגו רוברטו מנדראפינה (נולד ב-2 בנובמבר 1944 בבואנוס איירס), המכונה גם קאצ'ו מנדראפינה, הוא אמן קומיקס ארגנטינאי. מנדראפינה הופיע לראשונה בשנת 1969 בכתב העת Patoruzito. שנתיים לאחר מכן אייר את סדרת המדע הבדיוני סאמוס, שכתב חורחה מורהיין עבור המגזין ביליקן. בשנת 1972 החל מנדראפינה את שיתוף הפעולה שלו עם מערכת והסקירה "Top". בשנת 1978 החל לאייר את הסדרה Savarese, שנכתבה על ידי רובין ווד, שפורסמה במגזין D'artagnan. עבודותיו האחרות כוללות את "דראגר" (שכתב קרלוס טרילו), קוזצ'ה ורדה ומירוץ העקרבים, עבור ההוצאה האמריקאית דארק הורס קומיקס. ראיון (בספרדית) ערך זה הוא קצרמר בנושא קומיקס ובנושא ארגנטינאים. אתם מוזמנים לתרום לוויקיפדיה ולהרחיב אותו.
קונור סווינדלס

קונור ראיין סווינדלס (באנגלית: Connor Ryan Swindells; נולד ב-19 בספטמבר 1996) הוא שחקן ודוגמן אנגלי. הוא ידוע בעיקר בזכות תפקידו כ"אדם גרוף" בסדרת המקור של נטפליקס, "חינוך מיני". סווינדלס נולד ב-19 בספטמבר 1996 בעיירה לואיס (אנ'), מזרח סאסקס בדרום-מזרח אנגליה. הוא הצעיר מבין ארבעה בנים להוריו, איאן ופיבי סווינדלס. אמו הייתה ממוצא צועני. היא מתה מסרטן המעי הגס כשסווינדלס היה בן שבע. לאחר מותה, הוא ואביו הלכו לגור עם סבו וסבתו של סווינדלס בעיירה הכפרית ווסט צ'ילטינגטון (אנ') עד שעברו לבילינגסהרסט (אנ'), שניהם במערב סאסקס. סווינדלס למד ב-Rydon Community College וב-Steining Grammar School. הוא נשר מבית הספר בגיל 17. הוא התחיל לשחק כשראה כרזת אודישן למחזה מקומי וחברו שכנע אותו ללכת לאודישן. הוא קיבל את התפקיד הראשי. לאחר מכן שיחק בשתי הצגות מקומיות נוספות. בשנת 2017 שיחק בתפקידי אורח בסדרת הדרמה "פרוצות" ובדרמה ההיסטורית "ג'יימסטאון". בשנת 2018 הוא כיכב בתפקיד אדם בסרט הדרמה "VS." בבימוי אד לילי. באותה שנה, לוהק סווינדלס במקום השחקן ג'ו אלווין לתפקיד דונלד בסרט "נעלמים", סרט מתח פסיכולוגי סקוטי שביים כריסטופר ניילום, בכיכובם של ג'רארד באטלר ופיטר מולן. בשנת 2019 הוא החל לשחק לצד אייסה באטרפילד וג'יליאן אנדרסון בסדרת הדרמה הקומית של נטפליקס "חינוך מיני" בתפקיד אדם גרוף, בנו של המנהל ובריון שמנהל מערכת יחסים מתוחה עם אביו, תפקיד שגילם במשך ארבע עונות עד 2023. בשנת 2020 שיחק בסרט "אמה", דרמה קומית-תקופתית בריטית שביימה אוטום דה ויילד (אנ'). התסריט, שנכתב בידי אלינור קאטון, מבוסס על ספר באותו השם מאת ג'יין אוסטן. בשנת 2021 גילם את סימון האדלואו בסדרת הדרמה המשטרתית "חקירה במצולות" ב-BBC One. בשנת 2023 שיחק בתור ארון דינקינס בסרטה של גרטה גרוויג "ברבי", על פי תסריט שכתבה עם בעלה, נואה באומבך. בשנת 2024 שיחק בסרט הדרמה הביוגרפי של נטפליקס, "הסקופ" (אנ') בתור ג'י דונלי, לצד ג'יליאן אנדרסון בתפקיד הראשי. בהמשך השנה, שיחק בסדרה הקומית של אפל TV פלוס, "ההרפתקאות המומצאות לחלוטין של דיק טרפין" (אנ') המבוססת על הסדרה משנות השמונים - "דיק טרפין" ששודרה ברשת ITV. מדיה וקבצים בנושא קונור סווינדלס בוויקישיתוף קונור סווינדלס, ברשת החברתית אקס (טוויטר) קונור סווינדלס, ברשת החברתית אינסטגרם קונור סווינדלס, במסד הנתונים הקולנועיים IMDb (באנגלית) קונור סווינדלס, באתר Rotten Tomatoes (באנגלית) קונור סווינדלס, באתר Metacritic (באנגלית) "Connor Ryan Swindells". Ancestry.com. נבדק ב-17 בינואר 2019. {{cite web}}: (עזרה) Tutt, Louise. "Stars of Tomorrow 2017: Connor Swindells (actor)". Screen (באנגלית). נבדק ב-14 בינואר 2019. {{cite web}}: (עזרה) "Introducing Connor Swindells: Meet The Ex-Boxer Breaking Out In Rap Drama 'VS.'". timeout.com. נבדק ב-14 בינואר 2019. {{cite web}}: (עזרה) Bradshaw, Peter (19 באוקטובר 2018). "VS. review – the 8 Mile of Southend". The Guardian (באנגלית בריטית). ISSN 0261-3077. נבדק ב-14 בינואר 2019. {{cite news}}: (עזרה) Lodderhose, Diana; Lodderhose, Diana (23 במרץ 2017). "Connor Swindells Joins Gerard Butler & Peter Mullan In 'Keepers'". Deadline Hollywood (באנגלית). נבדק ב-14 בינואר 2019. {{cite web}}: (עזרה)
קורד (יישוב)

קורד (בהונגרית: Kurd) הוא כפר השוכן מחוז טולנה שבנפת דומבובאר בדרום מערב הונגריה. הכפר קורד ממוקם בעמק קאפוש, כ -18 ק"מ צפונית-מזרחית לדומבובר. במרכז הכפר עוברת הדרך 6532 הוג'ס - דומבובאר, שמתחבר לכביש 6538 בונהאד - מאיוש אחרי 27.6 ק"מ מהכפר. קו הרכבת ( בודפשט -) פוסטסאבולץ'-פץ' עובר דרך היישוב ויש לו תחנה במקום. תחנת הרכבת של קורד ממוקמת על החוף המזרחי של נחל הקאפוש. לאחר התיישבות המדיארים במרכז אירופה התיישבו באזור עמים מלווים צבאיים, הם כנראה ייסדו את הכפר שקיבל מהם את שמו. קורד וסביבתו היו מיושבים עוד מימי קדם. בגבולו התגלו דליים דו-אוזניים מארד מתקופת הברונזה ועקבות קבורה בדרך של שריפת הגופה. שמו של היישוב שהוא עוד מתקופת ארפאד, קורד, הוזכר לראשונה במפקדי מיסים בין שנת 1237 לבין 1332. כבר בתחילת שנות העשור הראשון של המאה ה-13 היה קורד רשום בין היישובים שהייתה בהם כנסייה. בשנת 1542, במהלך הכיבוש הטורקי, הטורקים הרסו את כפרי העמק, הרס זה השפיע כנראה גם על היישוב. בתקופת הכיבוש הטורקי, היישוב היה כנראה כפר טורקי והיה שייך לטירה של סאס. בשנת 1669, יחד עם יתר כפרי העמק, הוא נרשם כמקום עזוב. בלקסיקון העולמי של טולנה נכתב על היישוב בשנת 1927: "כפר גדול בנפת דומבובאר שבמחוז טולנה, בשנת 1920 היו בו 1780 תושבים. תחנת הרכבת, סניף דואר וטלגרף". הכנסייה הרומית-קתולית - נבנתה בשנת 1765. המזבח שלו היה יצירתו של מרטין פישר ואת תמונת המזבח צייר מיהאי זיצ'י. באמצע המאה ה-19 נמצאו על גבול היישוב דליי ברונזה דו-אוזניים (ציסטות) אטרוסקים. הממצאים נמצאים כיום במוזיראו החאומי בבודפשט. גזה שבשטין, בלידתו יעקב שטרן (1878–1936) שחקן, במאי יהודי-הונגרי. אחיהם של דז'ה שבשטין, מיהאי וינה שבשטין. ינה שבשטין, בלידתו ינה שטרן (1881–1949) שחקן. אחיהם של דז'ה, מיהאי וגזה שבשטין. אלק פנייש: מילון גאוגרפי של הונגריה, I - IV. (פשט, 1851; הדפסה מחודשת: בודפשט, 1984.) ISBN 9630227002 לקסיקון העולמי של טולנה ההיסטוריה של אנשי העמק מדיה וקבצים בנושא קורד בוויקישיתוף אתר האינטרנט הרשמי של קורד
ברברה סטרוצי

ברברה סטרוצי (נקראה גם ברברה ואלה, באיטלקית: Barbara Strozzi; הוטבלה 6 באוגוסט 1619, בוונציה – 11 בנובמבר 1677, בפדובה), הייתה זמרת בארוק ומלחינה איטלקייה. סטרוצי הייתה בתו המאומצת, וקרוב לוודאי בתו הבלתי חוקית, של ג'וליו סטרוצי, ממשפחת סטרוצי הפלורנטינית, משפחה אצילה ומפורסמת בעושרה ובפועלה התרבותי מן המאה ה-14. ג'וליו שילב אותה בסדרת קבוצות הדיון, או אקדמיות, שלו, בעיקר ב-Accademia degli Unisoni שם התבקשה הן לשיר והן לתרום לשיחה. היא למדה אצל המלחין פרנצ'סקו קאוואלי. אחרי מות אביה, נאלצה כנראה סטרוצי לפרנס את עצמה באמצעות יצירותיה המוזיקליות, סברה הגיונית לאור המספר הרב של פטרונים נשואי פנים, ביניהם פרדיננד השני מאוסטריה וסופיה, דוכסית ברונשוויק ולינבורג, שלהם הקדישה את יצירותיה. הרוב המוחלט של יצירותיה נכתב לקול סופרן וקונטינואו, כנראה למילות שירה שלה. חיבוריה נטועים היטב במסורת ה"סקונדה פראטיקה", שהודגמה ביצירותיו של קלאודיו מונטוורדי, אבל ליצירות שלה יש דגש לירי יותר, המתבסס על יתרונות הקול עצמו. רבים מן הטקסטים ליצירותיה נכתבו על ידי אביה, ג'וליו. מדיה וקבצים בנושא ברברה סטרוצי בוויקישיתוף ברברה סטרוצי, במסד הנתונים הקולנועיים IMDb (באנגלית) ברברה סטרוצי, באתר ספוטיפיי ברברה סטרוצי, באתר MusicBrainz (באנגלית) ברברה סטרוצי, באתר Discogs (באנגלית) ברברה סטרוצי, באתר אנציקלופדיה בריטניקה (באנגלית) ברברה סטרוצי, באתר "Find a Grave" (באנגלית)
נפתלי צבי הורוביץ

רבי נפתלי צבי הורוביץ מרופשיץ (ו' בסיון ה'תק"כ, 1760 – י"א באייר ה'תקפ"ז, 1827) היה אדמו"ר בגליציה ומייסד חסידות רופשיץ. נולד בחג השבועות תק"כ, יום פטירתו של הבעל שם טוב. לרבי מנחם מנדל רובין רבה של לינסק (-כ"ב בתשרי תקס"ד) ובילה בתו של רבי איצק'ל המבורגר. למד אצל סבו רבי יצחק מהמבורג, ואצל דודו רבי משולם איגרא בטיסמניץ. אימץ את שם משפחתו של סבו, הורוביץ במקום שמו המקורי רובין. התקרב מצעירותו לחסידות, ונסע ללמוד את דרכי עבודת ה' אצל רבי יחיאל מיכל מזלוטשוב ורבי אלימלך מליז'נסק. לאחר פטירת הנ"ל למד אצל רבי מרדכי מנשכיז, המגיד מקוז'ניץ, רבי מנחם מנדל מרימנוב והחוזה מלובלין כשאת השניים האחרונים מחשיב לרבותיו המובהקים. נהג לבקר אדמו"רים רבים אפילו צעירים ממנו. בהמלצת רבי מנדל מרימנוב מונה לכהן ברבנות רופשיץ, ובה כיהן שנים רבות. לאחר מכן כיהן במשותף גם כרבה של לינסק (מקום רבנותו של אביו), סטריז'וב וסאנוק. לאחר פטירתם של רבותיו בשנת תקע"ה, החל לכהן באדמו"רות והיה לגדול אדמור"י גליציה בדורו, אך גם בתקופה זאת היה נוסע לפעמים לרבי אברהם יהושע השיל מאפטא. התנגד רבות לדרכם של היהודי הקדוש מפשיסחא ותלמידו רבי שמחה בונים מפשיסחה. התפרסם בפקחותו ובאמרותיו השנונות. נפטר בלנצוט בי"א באייר תקפ"ז ושם נקבר. את מקומו ברבנות העיר רופשיץ מילא חתנו הרב אשר ישעיה רובין (מחבר ספר "אור ישע") ורוב חסידיו ביניהם בניו וגדולי תלמידיו (כמו רבי חיים מצאנז ורבי שלום מקמינקה) הסתופפו בצילו. זרע קודש - על התורה והמועדים אילה שלוחה - על התורה כמו כן נלקטו מדברי תורתו והנהגותיו בספרים: "עשר צחצחות" - דברי חסידות, "אהל נפתלי", "אמרי שפר" ו"אוצרות זרע קודש". אשתו בזיווג ראשון שיינדל סטוקער, בת וועלוועל סטוקער. (התנהגותה לא מצאה חן בעיניו, ובעצת ר' יחיאל מיכל מזלוטשוב, הוא גירש אותה) אשתו בזיווג שני רבקה גולדהמר, בת הנגיד צבי הירש גולדהמר מדוקלא, בן יעקב גולדהמר. צאצאיו: רבי אברהם חיים מלינסק. רבי יעקב ממעליץ. רבי אליעזר אב"ד דז'יקוב, ואדמו"ר מדז'יקוב. רייצא אשת רבי אשר ישעיה רובין. רבי שמעון מירוסלב. רבי משה מסאמבור. רבי צבי הירש מרימנוב. רבי אלעזר מקוז'ניץ. היהודי הטוב מניישטאט. רבי חיים מצאנז. רבי שלום מקמינקא. רבי יעקב צבי יולס מדינוב, מחבר "קהלת יעקב" ו"מלא הרועים". רבי חנוך הניך מייער, מחבר "לב שמח", "סידור לב שמח". אבי חסידות אלעסק. רבי ישראל דוב בער גילרנטר, רבה של שטפנשט, סטריז'וב ויאשינצה. רבי יוסף באב"ד מחבר ספר מנחת חינוך. רבי שלמה זלמן מוויליפולי. רבי יצחק אייזיק מזידיטשוב. רבי יצחק אייזיק מקומרנא. זאב קיציס, המורים הגדולים של החסידות, ידיעות ספרים 2023, עמ' 212–235 יצחק אלפסי, ‏רבי נפתלי צבי מרופשיץ וצדיקי הדור, באתר "דעת" ספרו "אילה שלוחה" באתר היברובוקס. ספר "אמרי שפר" באתר היברובוקס. ספר "אהל נפתלי" באתר היברובוקס. ערכו בספר "עשר צחצחות" באתר היברובוקס. ליקוט מספריו בספר "אוצרות זרע קודש" באתר היברובוקס. נפתלי צבי בן מנחם מנדל הורוויץ (1760-1827), דף שער בספרייה הלאומית אב"ד אה"ו ומחותנו של הרב יחזקאל לנדא (בעל ה"נודע ביהודה")